Empreses i associacions de Sagunt reben un distintiu per la seua implicació en el programa Crea Turisme – Ruta del Greal
03 de març 2020

![](/media/kdppqaw2/94-c_distintivo-grial.jpg)  
  

Empreses i associacions de Sagunt van rebre ahir, en la Seu de Turisme Comunitat Valenciana de València, distintius del programa Crea Turisme – Ruta del Greal, en els quals participen de manera activa en el desenvolupament d'esta ruta per mitjà d'exposicions, visites guiades i fins i tot en l'àmbit gastronòmic. Les empreses i associacions que han obtingut esta insígnia han sigut La Llar dels Déus, Explora Sagunt, Celia Peris visites guiades i la Confraria de la Puríssima Sang del Nostre Senyor Jesucrist, que en la seua seu, l'Ermita de la Sang, acull la rèplica del Greal des del passat 21 de febrer.

Durant este esdeveniment, el secretari autonòmic de Turisme, Francesc Colomer, va entregar uns distintius a 150 empreses de la província de València adherides als diferents productes del programa Crea Turisme. En este programa de la Conselleria de Turisme, la delegació de Turisme de l'Ajuntament de Sagunt està adherida a la Ruta del Greal des de 2018.

Així mateix, Sagunt forma part d'esta ruta que prové d'Aragó i que ens porta a la ciutat de València, on es conserva el calze considerat el Sant Calze de l'últim sopar. Este històric i extens viatge experiencial, ple d'avatars, misteris, llegendes i mites han forjat el mite del Greal: un dels més importants llegats espirituals d'Europa.

La delegada de Turisme, Natalia Antonino, sobre la participació de la ciutadania en el turisme, ha declarat: «**És important que el teixit privat de la ciutat s'implique en les accions que es realitzen des de Turisme, i este treball col·laboratiu permeta un desenvolupament turístic sostenible, eixe treball conjunt público-privat és el que afavorix el posicionament turístic de la nostra ciutat**».​

*   [](http://www.facebook.com/sharer.php?u=https://aytosagunto.es/va/actualitat/empreses-i-associacions-de-sagunt-reben-un-distintiu-per-la-seua-implicacio-en-el-programa-crea-turisme-ruta-del-greal/ "Facebook")
*   [](http://twitter.com/share?url=https://aytosagunto.es/va/actualitat/empreses-i-associacions-de-sagunt-reben-un-distintiu-per-la-seua-implicacio-en-el-programa-crea-turisme-ruta-del-greal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/empreses-i-associacions-de-sagunt-reben-un-distintiu-per-la-seua-implicacio-en-el-programa-crea-turisme-ruta-del-greal/ "Linked In")
*   [](mailto:?body=https://aytosagunto.es/va/actualitat/empreses-i-associacions-de-sagunt-reben-un-distintiu-per-la-seua-implicacio-en-el-programa-crea-turisme-ruta-del-greal/)